ОСВРТИ
Сакупљач и приређивач до сада је објавио збирку "Народне пјесме из Книнске крајине". О њој, критичари између осталог, кажу:
          "Реч је о претежно кратким, ефектним напевима у којима Крајишници, са само њима својственим хумором, коментаришу слике из живота људи свог поднебља.
          Народни рудокопи на које овом књигом указује проф. Кураица, чине нам се неисцрпним - из ових пјесама бије дух здраве сељачке памети и мудрости, али и дух немирења истраживања и трагања".
          "Изгледа да нас само судбоносна пресудна времена најлакше опомену колико је једноставно и могуће испоштовати неке обавезе за које су сматране у међувремену недовољно приоритетним. Све оно што се том приликом заборавило и гурнуло у страну добија на снази и свјетлости, на тежини и значају. Можда ће за многе зазвучати преамбициозно ако у контекст изреченог мишљења уврстимо штампање збирке народних пјесама из Книнске крајине, то јест пјесама које ничу и трају у усменом фолклорном предању. За њеног аутора Милорада Кураицу и поред све помоћи и пријатеља и познавалаца ове поезије није било лако да је систематизује, тим прије што је то био пионирски посао. Запретано народно стваралаштво које је опстајало једино у усменој традицији скупљено у овој књизи показује се у свој опорој жилавости у мисаоној строгости и социјалној препознатљивости. Помно пратећи поетски вокубулар и метафорички досег лексике која је у многоме сачувала изворност и оргиналност, ову збирку можемо протумачити и као својеврсни животни приручник, као општедуховни и искуствени показатељ једног народа који је упркос свим вјетрометинама и недаћама његовог историјског пробијања, остао вјеран сопственом бићу."

Референце

Извор
Милорад С. Кураица, Крајишки црвен бан, Книн, Земун: Крајина-граф, 1995., стр. 9-10.

Крајишки црвен бан